कार्यक्रम के बारे में 100 प्रतिशत उत्तर प्रदेश अभियान की प्रदेश सचिवालय प्रभारी सानिया अनवर ने बताया “सभी विश्वविद्यालयों से जुटे नौजवानों ने 100 मीटर लम्बे कैनवास पर वायु प्रदूषण के संभावित समाधान सुझाए. साझे कैनवास पर चित्रकारी के माध्यम से स्वच्छ ऊर्जा, बेहतर और स्वच्छ ऊर्जा आधारित सार्वजनिक परिवहन, हरित पट्टी के विकास, कचरा निस्तारण की वैज्ञानिक पद्धति का विकास आदि को समाधान के रूप में दर्शाने की कोशिश की. वाराणसी से आये इंडीसिया संगीत समूह ने उपस्थित वालंटियरों, चित्रकारों, और कार्यक्रम में शामिल अन्य अतिथियों के बीच पर्यावरण प्रदूषण से बचाव सम्बन्धी सन्देश देने वाले मनोरंजक गीत और संगीत प्रस्तुत किया. कार्यक्रम के अंत में एक परिचर्चा का आयोजन किया गया जिसमे लखनऊ शहर के प्रतिष्ठित सामाजिक कार्यकर्ताओं ने हिस्सा लिया.”